Toantas (Lemno karalius)
Toantas (sen. gr. Θόας) – graikų mitologijos personažas, Dioniso ir Ariadnės sūnus, Lemno karalius. Vedęs Miriną, su ja susilaukęs Hipsipilės ir Sikino. Lemno moterims išžudžius visus salos vyrus, Hipsipilė išgelbėjusi ir paslėpusi tėvą. Visgi paskui kitos moterys jį aptikusios ir nužudžiusios. Anot kitų versijų, Toantas pabėgęs į Tauridę ar Oinojės salą netoliese Eubojos, nuo tada vadintą Sikinu.